24/05/2013 | Administración LocalMunicipal
Padrón
Anuncio notificación primeira adxudicación directa postos Pascua 2013

Intentada a notificación da Resolución do Alcalde núm.166/2013, do 15 de marzo, de autorizacións de uso do dominio público municipal para a instalación de atraccións feirais no Concello de Padrón con motivo das Festas de Pascua 2013, e resultando infructuosa a práctica daquela nos últimos enderezos coñecidos, procédese, de conformidade co disposto no artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común (LRXPAC), a practicar a notificación a través da inserción do presente anuncio no Boletín Oficial da Provincia así como no Taboleiro de Anuncios do Concello do seu último enderezo coñecido: <<Segundo. Autorizar ás persoas que se identifican o uso das parcelas e para a instalación das atraccións feirais que tamén se indican durante o período de celebración das festas da Pascua 2013 do Concello de Padrón que se celebrarán do 24 ao 7 de abril do 2013, ambos incluídos: Terceiro. Someter a presente autorización ás seguintes condicións: 1. A autorización refírese exclusivamente ao período da Pascua 2013, non téndose adquirido dereito algún sobre o terreo para as próximas festas. Esta duración da ocupación é de carácter improrrogable, sen prexuízo de que, por circunstancias sobrevidas de interese público, a Corporación poda deixar sen efecto a autorización antes do seu vencemento.2. O autorizado terá o deber de abandonar e deixar libres e baleiros a disposición do Concello ao final do prazo, os bens obxecto de utilización. No caso contrario o Concello ten a potestade de acordar e executar, de por sí, o lanzamento, sen prexuízo das infraccións que cometese e das posibles sancións que se lle poideran impoñer.3. Respectaranse as instrucións impartidas polo Concello que poderá por razóns de seguridade ou interese público introducir variacións ou límites no desenvolvemento das actividades.4. As intalacións poderán iniciar a montaxe o día 17 de marzo do 2013 a partir das 19:00 horas, unha vez recollido o mercado dominical, e comezarán a súa actividade o día 24 de marzo ata o 7 de abril, ambos incluídos, e a desmontaxe producirase desde o día 8 ata o 12 de abril, ambos incluídos, de tal xeito que ás 00:00 horas do último día o dominio público atópese expédito de calquera ocupación e en condicións óptimas.5. O autorizado queda obrigado ao cumprimento das presentes condicións e das disposicións que lles afecten en materia de lexislación social, policía sanitaria, policía de espectáculos e calesquera outra normativa que resulte aplicable.6. Deberá respetar a superficie, situación e acotamento do posto adxudicado.7. Deberá manter limpas e en bo estado de conservación durante a utilización as zonas outorgadas e espazos libres do seu contorno, debendo de aboar noutro caso o importe dos danos e prexuízos que causara.8. O espazo outorgado deberá destinarse única e exclusivamente para a actividade autorizada e será utilizado pola persoa titular da autorización. Así, queda prohibido dividir o espazo ou ceder o dereito de uso con ou sen prezo. Polo que en ningún caso poderá o titular transmitir a otra persoa a autorización outorgada, nin variar a actividade autorizada.9. Deberá levantar a instalación ao finalizar o período autorizado, debendo deixar libre e a disposición do Concello os bens obxecto da utilización, podendo o Concello, en caso contrario, acordar e executar de por si o lanzamento.10. O autorizado deberá tomar as medidas previsorias necesarias para que a maior afluencia de persoas non cause detrimento nas árbores e mobiliario urbano. Non podendo usar as árbores como punto de referencia para enganchar as mangueiras eléctricas, nin facer excavacións.11. Non se emitirán sons a través das megafonías no recinto feiral cando se estea a desenvolver nas inmediacións calquera tipo de actividade organizada polo Concello de Padrón ou con autorización deste.12. Deberá facilitar en todo momento o libre acceso ás instalacións ao Concello, quen poderá inspeccionar a mesma a través dos seus funcionarios. O autorizado, a tal efecto, prestará os auxilios necesarios, acatará as ordes da autoridade e os seus axentes e terán a súa disposición o documento acreditativo da adxudicación.13. Deberá aboar a taxa no prazo establecido.14. O Concello de Padrón non se fará responsable de ningún dano que casualmente puidera ocasionarse por inclemencias do tempo, incendios, etc. nas atraccións feirais.15. O primeiro día das festas, cando se proceda á inaguración do feiral, deberán estar montadas as atraccións feirais. A partir dese día o Concello non garante o acceso á parcela adxudicada e no caso de que non puidera acceder o adxudicatario a ela, sen molestar ás xa instaladas, perderá automáticamente os dereitos á ocupación dos terreos adxudicados, así como á devolución das cantidades satisfeitas e sen ningún tipo de indemnización.16. O autorizado non poderá proceder ao montaxe da atracción/instalación ata que a organización do feiral lle sinale a localización e os límites da súa parcela.17. Para o inicio da montaxe deberá presentar o xustificante de ingreso da taxa.18. Unha vez efectuada a montaxe das instalacións mecánicas e/ou eléctricas e con carácter previo á entrada en funcionamento (o 1 de abril de 2012), presentarase nas oficinas do Rexistro Municipal un certificado acreditativo do correcto funcionamento das atracción expedido por técnico competente e visado polo colexio oficial correspondente, unha vez visto e comprobado o aparato en movemento, sen perxuízo das inspeccións que poida realizar o Concello a través dos seus propios servizos técnicos. Así mesmo deberán achegar os boletíns das instalacións eléctricas e da conexión de auga para aquelas instalacións que o requiran e conexión de saneamento.19. O Concello non permitirá ningunha instalación cuxas dimensións superen as recollidas na autorización.20. Os accesos aos colexios e institucións permanecerán libres de obstáculos e garantidos en todo momento. En ningún caso o adxudicatario coas súas instalacións poderá obstaculizar ou impedir o paso aos inmobles ou garaxes da zona.21. Deberá expoñer á vista do público, os prezos que rexan no seu negocio. Os prezos non poderán sufrir alteración algunha durante os días de duración das festas.22. A autorización queda sometida ao cumprimento de todas e cada unha destas condicións, quedando sen efecto se se incumprise calquera delas.23. Así mesmo, quedará condicionada ao abono da taxa.24. O outorgamento da autorización realízase a salvo do dereito de propiedade e sen prexuízo de terceiros.25. A autorización non é transmisible polo que as actividades para a cal se outorgua deberá ser desenvolta pola ou polo seu titular ou persoal contratado polo mesmo.26. O Concello poderá revogar a autorización unilateralmente en calquera momento por razóns de interese público, sen xerar dereito a indemnización, cando aquela resulte incompatible coas condicións xerais aprobadas con posterioridade, produzan danos ao dominio público, impidan a súa utilización para actividades de maior interes público ou menoscaben o uso xeral.27. Os servizos municipais poderán realizar inspeccións periódicas ao obxecto de comprobar o cumprimento das condicións da autorización outorgada, as condicións técnicas dos aparellos instalados, a limpeza e hixiene das instalacións.28. O Concello deixará sen efecto a licenza outorgada en caso de incumprimento das condicións da autorización ou da normativa aplicable a instalación autorizada.29. Ao montar e desmontar as instalacións e durante todo o período de vixencia da autorización queda totalmente prohibido: a) Invadir, pisar e/ou amontoar materiais nas zonas verdes, o mesmo que ancorar nelas elementos de sustentación ou de apoio das atraccións ou dos seus accesorios. b) Estragar arrancar ou pisar as especies vexetais existentes, así como despuntar, cortar ou desgarrar ramas de calquera índole de desenvolvemento vexetativo nas árbores e arbustos existentes. c) Cravar elementos punzantes así como colocar carteis, tomas de auga, instalar abrazadeiras ou calquera elemento de sustentación ou apoio sobre o arborado existente, así como cravar elementos punzantes no pavimento cando este non sexa de terra. d) Tódolos equipamentos (puntos de luz, bancos, papeleiras, fontes, bordes perimetrais, etc) manteranse perfectamente conservados e en calquera momento poderán cumprir a súa función epecífica. e) A instalación de carros, caravanas e casetas de vivendas fora dos lugares habilitados ao efecto. f) A colocación de máis dunha actividade dentro dos límites da parcela autorizada, ou de actividades non autorizadas e a venda de calquera producto non autorizado pola correspondente licenza. g) Iniciar a montaxe da actividade sen que antes se verificase o replanteo e a autorización polos servizo municipal e a modificación do emprazamento da actividade unha vez verificado este.30. O incumprimento dos puntos anteriores obrigará ao autorizado a compensar os danos e perdas ocasionados, de acordo coa valoración que efectúen os servizos municipais, e poderá ser penalizado coa perda de todos os dereitos de adxudicación, obrigando a levantar inmediatamente a instalación.31. Serán considerados incumprimentos leves: a) Falsear as necesidades de subministración eléctrica. b) Non cumprir as ordes da organización. c) Causarlles molestias innecesarias ás ou aos veciños. d) Uso abusivo da megafonía. e) Invadir, pisar e apilar materiais nas zonas verdes, así como, asir nelas calquera elemento de sustentación ou apoio. f) Estragar, arrancar ou pisar setos vexetais existentes, así como despuntar, cortar ou desgarrar ramas de calquera índole de desenrolo vexetativo nas árbores ou arbustos existentes. g) Cravar elementos punzantes, colocar carteis, instalar abrazadeiras, tomas de auga ou calquera elemento de sustentación ou apoio, sobre o arborado existente, así como cravar elementos punzantes no pavimento cando este non sexa de terra. h) O mal uso ou os estragos do mobiliario urbano, tal como bancos papeleiras, fontes, bordillos, etc. i) Trato desconsiderado ao público e persoas usuarias. j) Inobservancia da debida limpeza e decoro do posto.33. Serán considerados incumprimentos graves: a) Non observar as medidas de prudencia necesarias para salvagardar a seguridade, hixiene ou sanidade das atraccións, ou postos. b) Non cumprir as ordes da organización cando se comprometa a seguridade, hixiene ou sanidade dos postos. c) Ocupar máis espazo do adxudicado ou darlle un destino distinto. d) A alteración dos prezos durante o período de celebración das festas 2013. e) Montaxe anticipado sen permiso municipal. f) Permanencia no uso do posto máis alá do límite permitido. g) A comisión de dúas faltas leves durante un mesmo día. h) Desmontaxe do posto ou atracción, abandonando no lugar de colocación lixo ou desperdicios.34. Os incumprimentos leves sancionaranse cunha multa de ata 300,00 € e os incumprimentos graves sancionaranse cunha multa de ata 600,00 €. 35. As sancións anteriores entenderanse sen prexuízo de esixirlle ao autorizado a compensación de danos e perdas causados, tanto ao patrimonio do Concello como ás persoas ou aos bens dos usuarios e deixar sen efecto, se procedese, a autorización outorgada.36. Serán causas de extición da autorización outorgada: a) Renuncia do autorizado aceptada polo Concello cando non lle cause prexuízo ao propio Concello nin a outros adxudicatarios. b) Por falta de pagamento da taxa no prazo establecido. c) Non aboar os danos causados nin as sancións impostas. d) Si se comproba a existencia dunha causa sobrevida ou oculta que aconselle o peche do posto por comprometer a seguridade, hixiene ou sanidade dos usuarios, cando se deba a neglixencia culpable ou a dolo do autorizado. e) Negación reiterada do autorizado a cumprir as ordes da organización cando comprometa a seguridade, hixiene ou sanidade dos usuarios. f) Incumprimento grave das obrigas do autorizado. g) Mutuo acordo.37. A extinción da licenza será acordada polo Alcalde a proposta da Concelleira delegada de festexos, sen prexuízo do trámite de audiencia ao autorizado por espazo de tres días hábiles.38. A extinción culpable da licenza dará lugar á inhabilitación do industrial-feriante para ser adxudicatario dun posto nesta feira durante os próximos catro anos e a orde de levantamento ou desmontaxe do posto, todo isto sen prexuízo de esixirlle ao autorizado, ante as instancias xudiciais competentes, as responsabilidades a que houbese lugar. Cuarto. Notificar a presente resolución as persoas interesadas coa indicación de que pon fin á via administrativa e contra a cal poderá interpoñer, potestativamente, recurso de reposición ante o mesmo órgano que dictou o acto, no prazo dun mes contado desde o día seguinte ao de recepción da notificación da presente, ou ben, directamente, recurso contencioso-administrativo ante o Xulgado do Contencioso-Administrativo no prazo de dous meses contados a partir da mesma data, sen perxuízo de que se poida interpoñer calquera outro recurso que se estime pertinente. Quinto. Aprobar a seguinte liquidación da taxa polo aproveitamento especial de dominio público local durante as festas da Pascua 2013: Sexto. De acordo ao establecido no artigo 26.1. a) do Real decreto lexislativo 2/2004, do 5 de marzo, polo que se aproba o texto refundido da lei de reguladora das facendas locais (TRLRFL), con carácter previo á ocupación do dominio público municipal deberá depositarse o importe íntegro da taxa na conta bancaria que se identifica a continuación debendo indicar ao formalizar o ingreso os datos que se relacionan: - Concepto: “Adxudicación Pascua-2013”. - Nome e apelidos ou razón social. - DNI, NIE ou CIF. - Zona e número de cada unha das parcelas adxudicadas. No suposto de que o adxudicatario non cumprimentase este pagamento no prazo sinalado declararase extinguida a autorización. Sétimo. Notificar a presente liquidación ao interesado coa indicación de que contra a mesma poderá interpoñer, ante o señor Alcalde, recurso de reposición no prazo dun mes a contar desde o día seguinte ao de recepción da notificación da presente, ao que se refire o artigo 108 da Lei 7/1985, do 2 de abril, reguladora das bases do réxime local, tal e como preceptúa o artigo 14 do TRLRFL, debendo ter en conta as condicións e circunstancias previstas neste artigo. Contra a resolución expresa do recurso de reposición poderá interpoñer o recurso contencioso-administrativo ante o Xulgado do Contencioso Administrativo que corresponda, no prazo de dous meses, contados desde o día seguinte ó de notificación. Se a resolución non fose expresa, o prazo para interpoñer este recurso será de 6 meses contados desde o día seguinte a aquel no que se produza o acto presunto. Asemade, advírteselle de que tamén poderá utilizar calquera outro recurso que estime pertinente, así como exercer as accións que procedan ante a xurisdicción competente. Oitavo. Dar traslado do acordo adoptado ao servizo de recadación municipal.>> Padrón, 13 de maio de 2013. O alcalde, Asdo. Antonio Fernández Angueira.